Vancouver

Mae'r erthygl yma am ddinas Vancouver. Am yr ynys, gweler Ynys Vancouver

chwith|bawd|260px|Gogledd Vancouver
Dinas yng ngorllewin Canada yw Vancouver.

Vancouver yw dinas fwyaf talaith British Columbia ar arfordir gorllewinol Canada. Sefydlwyd gwladfa fach o'r enw "Gastown" ar y safle ym 1862 a datblygodd yn dre fach o'r enw "Granville". Ailenwyd y dre yn "Vancouver" ym 1886 ar ôl y fforiwr George Vancouver (1757-1798).

Erbyn heddiw mae hanner miliwn o bobl yn byw yn y ddinas gyda dros 2 miliwn yn ardal ddinesig Vancouver Fwyaf. Mae ardal dinas Vancouver yn cynnwys bron hanner poblogaeth talaith British Columbia.

Cynhaliwyd Gemau Olympaidd y Gaeaf 2010 yn Vancouver, ynghyd â thref Whistler.

Cludiant
Bysiau
Mae Bysiau Greyhound yn mynd i ddinasoedd eraill yn Ganada. Mae bysiau Pacific yn mynd i Victoria a Whistler, Snowbws i Whistler; mae bysiau Cantrail a Quick Shuttle yn mynd i Seattle.

Feriau
chwith|bawd|260px|Seabus
Mae Feriau BC yn cysylltu'r ddinas â'r ynysoedd yn Columbia Brydeinig.
Mae Seabus yn mynd o derminws Waterfront, ynghanol y ddinas, i Ogledd Vancouver

Trenau
chwith|bawd|260px|Skytrain yn croesi Afon Fraser yn Westminster Newydd
Mae trenau VIA Rail yn mynd i ddinasoedd eraill yng Nghanada, ac mae Amtrak yn croesi'r ffin i Portland, Oregon a Seattle.

Awyrennau
Mae gan Vancouver maes awyr rhyngwladol (YVR), ac mae awyrennau môr yn cynnig gwasanaethau o'r harbwr i'r ynysoedd.

Cludiant lleol
Mae Translink yn cynnig cludiant yn ardal Vancouver, gan gynnwys bysiau a threnau. Mae Skytrain yn cynnwys 2 lein, ac mae un arall, Canada Line, yn mynd o'r ddinas i'r maes awyr.

West Coast Express
chwith|bawd|260px|Trên yng Ngorsaf Waterfront. Defnyddiwyd cerbydau o Toronto pan ddechreuodd y gwasanaeth
Mae West Coast Express yn gyfres o drenau 5 yn y bore o Mission i Vancouver, a 5 yn y prynhawn yn ôl i Mission, rhwng dydd Llun a dydd Gwener. Mae gwasanaeth bws hefyd.Gwefan y ddinas

Cyfeiriadau

 Dolenni allanol 
 Gwefan swyddogol (Saesneg)
 Twristiaeth a mewnfudo yn Vancouverl (Saesneg) 


Categori:Dinasoedd British Columbia
Categori:British Columbia